Die verblyf is op 'n werkende plaas aan die voet van 'n berg. Die eenhede is netjies, skoon en bevat alles wat mens benodig vir 'n rustige naweekwegbreek. Elke eenheid het 'n lekker groot stoep met 'n ingeboude braai en 'n wonderlike uitsig oor die veld en berge. Daar is nie regtig selfoonsein nie, maar daar is WiFi beskikbaar met 'n goeie konneksiespoed. Die kliëntediens was uitstekend en die eienaar was ten alle tye bereikbaar. Ons het tot 'n sneeu update en voorspelling ontvang! Ons naweek by Witzenberg Guest Farm was perfek en ons sal beslis weer terugkom!
'n Wegbreek naweek saam met vriende en kinders kon beswaarlik in 'n beter omgewing gehou word. Netjiese kothuise en geriewe wat ons beslis sal aanbeveel.
Sal graag meer van die omgewing wou weet aangesien daar `n aanduiding van staproetes is, maar geen gemerkte plek en niemand in die omgewing weet waar dit is nie. Inligting met aankoms of selfs 'n inligtingstuk in kamer sal baie help. Dis ook op 'n plaas atmosfeer geleë, maar niemand is seker van waar jy mag en nie mag wees nie.
Pragtige uitsig en natuur- en plaastonele. Skoon en prakties ingerigte huisies met alles wat jy nodig het. Baie vriendelike hulp en diens vooraf asook by aankoms en tydens verblyf. Uitstekende geriewe en omgewing vir 'n groot familie saamtrek.
Ons het baie lekker gebly en die rustigheid van die plaas geniet. En die uitsig is asemrowend. Definitief 'n lekker plek om van die besige stadslewe the ontsnap. Dankie Tienie vir julle gasvryheid!
Witzenberg Guest Farm is n baie rustige natuurskoon plek. Ek sal dit aanraai vir vriende en familie. Daar kan meer fasiliteite op die plaas aangeskaf word om die kinders besig te hou, soos 'n swembad want dit raak nogal baie warm daar en die damme is bietjie onveilig om in te swem.
Was baie netjies en skoon en ruim huisies en baie goeie waarde vir geld, goed geleë om al die omliggende dorpe en wynplase te besoek.